Matcha

Ang  ay pinong pulbos ng dahon ng tsaang lunti na may espesyal na pagpoproseso mula sa dahon ng tsaa na pinatubo sa lilim. Pagpapatubo sa lilim ang nagbibigay ng matingkad na luntiang kulay at matapang na lasang umami ng matcha. Tipikal na iniinom ang matcha habang nakasuspinde sa mainit na tubig.

Nagmula ang matcha sa Tsina, ngunit ipinagbawal ang produksiyon ng siniksik na tsaa, ang likas na materyales para sa matcha, sa Tsina noong ika-14 na siglo. Inimbento sa Hapon ang pagpapalaki sa lilim noong ika-16 na siglo at doon naipoprodyus ang karamihan ng matcha ngayon. Nakasentro ang tradisyonal na seremonyang pantsaa ng Hapon, karaniwang kilala sa mga pangalang  o , sa paghahanda, paghahain at pag-iinom ng matcha bilang maiinit na tsaa, at nagtataglay ng mapagnilay-nilay at espiritwal na kasanayan. 

Ginagamit din ang matcha upang bigyang-lasa at kulayin ang mga pagkain tulad ng *mochi* at pansit *soba*, tsaang lunting ayskrim, mga matcha latte at mga iba't ibang uri ng Hapones na *wagashi* o kumpites. Para sa layuning ito, kadalasang ginagamit ang matcha na ginawang berde sa pamamagitan ng mga pampakulay sa halip na mamahaling matcha na tubong-lilim.

## Kahulugan 
Nagbigay ang Organisasyong Pandaigdig para sa Pagsasapamantayan ng mga istriktong depinisyon para sa matcha,

Matingkad ang pagkaluntian nito dahil mas marami ang kloroplastong kinakailangan ng halaman para makakolekta ng liwanag sa lilim. Ang amoy na *ooikou* ay dahil sa nilalamang *dimethyl sulfide* sa matcha. Minsan, hinaluan ang tsaa ng berdeng sibuyas, luya, mansanitas, balat ng dalanghita, *Tetradium ruticarpum*, at malipukon.

Ginawang ritwal ng mga Budistang Chan ang paghahanda at pagkokonsumo ng pinulbos na tsaa. Inilarawan nang detalyado ng pinakaunang natitirang kodigong monastiko ng mga Chan, na pinamagatang *Chanyuan Qinggui* (*Mga Tuntunin ng Kadalisayan para sa Monasteryong Chan*, 1103), ang etiketa para sa mga seremonya ng tsaa.

Dinala sa Hapon ang Budismong Zen at mga paraan ng paghahanda ng pinulbos na tsaa ni  Eisai noong 1191. Sa Hapon, naging mahalagang bagay ito sa mga monasteryong Zen, at mula ika-14 hanggang ika-16 na siglo, lubos na pinahahalagahan ito ng mga miyembro ng matataas na antas ng lipunan.

Noong dinastiyang Yuan sa Tsina, sumikat ang babad-dahon na tsaa kumpara sa mga detalyadong ritwal ukol sa binating tsaa na nilinang sa korteng Song. Kaya unti-unting nawala  sa Tsina ang uri ng tsaa na kilala natin ngayon bilang matcha, at imbes nito, luminang sa Hapon ayon sa mga estetiko at prinsipyo ng mga Hapones. Ibinebenta rin ngayon ng iba't ibang mga tindahan ng tsaa ng kani-kanilang grado ng mga tsaa na may pangalan. 

Kahit walang malinaw na pamantayan para sa grado ng matcha mula sa pamahalaan ng Hapon o mga asosasyon ng industriya ng tsaa, may tradisyonal na pagkakaiba sa pagitan ng  at . Unang tsaa ng taon ang *ichiban-cha* na pinipitas tuwing patapos ng Abril hanggang patapos ng Mayo. Pangalawang tsaa ang *niban-cha* na pinipitas ng mga 45 araw pagkatapos pitasin ang *ichiban-cha*.

Mas maraming nitrohino at malayang asidong amino ang *ichiban-cha* na nakakadagdag sa lasa nito, habang mas maraming tanino (katekina) ang *niban-cha* na siyang mapait na sangkap.

Sa komersiyo, lalo na sa labas ng Hapon, mas minamarket na ngayon ang matcha ayon sa "grado" na nagpapahiwatig ng kalidad.

Sa mga sumusunod, hindi kinikilala ang "gradong panseremonya" sa Hapon, ngunit kilala ang "gradong pampagkain" o "gradong pangkulinarya".
* **Gradong panseremonya** (): itinalaga ang tsaa para sa mga seremonya ng tsaa at mga templong Budista. Dapat magamit ito sa *koicha* (濃茶), isang "makapal na tsaa" na may malaking proporsiyon ng pulbos sa tubig na ginagamit sa tradisyonal na seremonya ng tsaa. Panseremonya ang pinakapino at pinakapurong anyo ng matcha. Maaari ring haluin ito sa mga ibang uri ng tsaa. Halimbawa, idinaragdag ito sa *genmaicha* upang mabuo ang *matcha-iri genmaicha* (literal na tsaa ng tostadong pinawa at lunting dahon na dinagdagan ng matcha).

Kumalat na rin ang paggamit ng matcha sa mga modernong inumin sa mga kapihan sa Hilagang Amerika, tulad ng Starbucks, na naglabas ng mga "green tea latte" at iba pang inumin na lasang matcha pagkatapos nilang pumatok sa mga lokasyon nila sa Hapon.

Talaksan:Matcha ice cream 001.jpg|Sorbetes na matcha sa isang restoran sa Tokyo
Talaksan:Matcha and Redbean Cake.jpg|Keyk na matcha
Talaksan:Soba sushi w egg crab cucumber.JPG|Mga rolyo ng *cha-soba sushi*
Talaksan:2019 Nitro Matcha Cold Brew.jpg|Kapeng matcha (*nitro cold brew*) na pinatungan ng batidong krema
Talaksan:Matcha tea latte with rosetta latte art.jpg|Tsaang matcha sa gatas

## Talababa 
## Mga sanggunian 
Kategorya:Tsaa